b'\n_START_ARTICLE_\nKwajalein\n_START_PARAGRAPH_\nKwajalein je atol, ktor\xc3\xbd je dnes s\xc3\xba\xc4\x8das\xc5\xa5ou Marshallovych ostrovov. Tvor\xc3\xad ho 90 ostrovov. Najju\xc5\xbenej\xc5\xa1i\xc3\xad ostrov Kwajalein je z\xc3\xa1rove\xc5\x88 najv\xc3\xa4\xc4\x8d\xc5\xa1\xc3\xadm (je tu letisko). Poloha atolu je pribli\xc5\xbene 3 800 km juhoz\xc3\xa1padne od Honolulu._NEWLINE_Atol bol od prvej svetovej vojny a\xc5\xbe do druhej polovice druhej svetovej vojny pod japonskou spr\xc3\xa1vou ktor\xc3\xa9 ho, v rozpore s washingtonskou zmluvou, opevnila. V marci 1944 bol atol dobyt\xc3\xbd Ameri\xc4\x8danmi a rozhodnut\xc3\xadm Bezpe\xc4\x8dnostnej rady OSN zostal pod americkou spr\xc3\xa1vou. Po\xc4\x8das studenej vojny sl\xc3\xba\xc5\xbeil ako pokusn\xc3\xa1 strelnica americkej arm\xc3\xa1dy. Neboli v\xc5\xa1ak na \xc5\x88om testovali jadrov\xc3\xa9 zbrane, ako napr\xc3\xadklad na atoloch Bikini a Eniwetok, aj ke\xc4\x8f pre tak\xc3\xa9to akcie poskytoval z\xc3\xa1zemie. Od 60. rokov 20. storo\xc4\x8dia je tu zriaden\xc3\xa1 americk\xc3\xa1 raketov\xc3\xa1 strelnica Ronald Reagan Ballistic Missile Defense Test Site. Sl\xc3\xba\xc5\xbei najm\xc3\xa4 na testovanie medzikontinent\xc3\xa1lnych balistick\xc3\xbdch rakiet a protiraketov\xc3\xbdch syst\xc3\xa9mov. Svoje zariadenia tu m\xc3\xa1 aj NASA._NEWLINE_Atol Kwajalein je aj miestom vesm\xc3\xadrneho v\xc3\xbdskumu. S\xc3\xbakromn\xc3\xa1 spolo\xc4\x8dnos\xc5\xa5 SpaceX, od roku 2005 z kozmodr\xc3\xb3mu na ostrove Omelek vyp\xc3\xba\xc5\xa1\xc5\xa5a svoju nosn\xc3\xba raketu Falcon 1. In\xc3\xa1 spolo\xc4\x8dnos\xc5\xa5 z atolov od roku 2000 vyn\xc3\xa1\xc5\xa1a mal\xc3\xa9 satelity pomocou rakety Pegasus XL, vyp\xc3\xba\xc5\xa1\xc5\xa5an\xc3\xa9 za letu z upraven\xc3\xa9ho lietadla Lockheed L-1011.'